Kuhalna plošča je nepogrešljivi del vsake kuhinje, saj je ključna za pripravo hrane. Bela tehnika dandanes za kuhanje ponuja različne kuhalne plošče, ki se med seboj razlikujejo po viru delovanja – plinske, električne, indukcijske, steklokeramične ali kombinirane kuhalne plošče. Plinske so idealne za pripravo zahtevnejših jedi, ker omogočajo natančno kontrolo temperature, medtem ko so električne in indukcijske lažje za čiščenje in tudi varčnejše. Pri indukciji dodaten strošek predstavlja nakup posode, saj mora imeti vsa posoda feromagnetno dno. Odločitev za določeno vrsto kuhališča je v veliki meri odvisna od navad, želja in potreb vsakega posameznika, saj ima vsako svoje prednosti in pomanjkljivosti.